Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 353

4. Számítástechnikai és adatfeldolgozási ismeretek alkalmazása A Controller szakképesítéssel rendelkezõ munkatárs rendelkezik a feladatköréhez kapcsolódó általános ügyvitel-szervezési és adatfeldolgozási ismeretekkel, feladatai ellátáshoz szakszerûen alkalmazza a számítógépet. Feladatainak ellátásához szükséges ismeretek és az elsajátítás szintje: — Meg tudja határozni a rendszer és információellátás alapfogalmait. — Számítógép-kezelési ismeretei alapján önállóan kezeli a számítógépet, magabiztosan képes a szövegszerkesztõ, táblázatkezelõ és prezentációs programok felhasználói szintû kezelésére. — Adatokat szolgáltat a vállalkozás tevékenységének elemzéséhez. — Alkalmazni tudja a statisztikai információ-gyûjtés egyes módszereit. — Képes kiválasztani a controlling tevékenységek támogatását szolgáló informatikai alkalmazásokat, meghatározza a velük szemben támasztott követelményeket, kiépíti a rendszert és irányítja mûködtetését. — Tud dolgozni a vállalati tranzakciós rendszerekkel (ERP, SCM, CRM rendszerek). — A kötelezõ (elõzõekben felsorolt) modulok mindegyikének elvégzése elengedhetetlen a szakmai képzés lezárásához.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes